ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
પ્રધાનમંત્રીએ સ્વતંત્રતા દિવસના અવસરે એમના રાષ્ટ્રજોગ સંબોધનમાં કોવિડ સામે દેશનાં સાહસિક અને લડાયક અભિગમને બિરદાવ્યો
નેશનલ ડિજિટલ હેલ્થ મિશનની જાહેરાત કરી
હાલ ચાલુ કોવિડ-19 રોગચાળા અને સાથે-સાથે દેશને “આત્મનિર્ભર” બનાવવાની દિશામાં અગ્રેસર કરતાં ભારતના તબક્કાવાર અને અતિ-સક્રિય અભિગમે 74મા સ્વતંત્રતા દિવસ પર પ્રધાનમંત્રીના રાષ્ટ્રજોગ સંબોધનમાં સ્થાન મેળવ્યું હતું. તેમણે તેમના સંબોધનમાં આરોગ્યના ક્ષેત્રમાં કેન્દ્ર સરકારની સિદ્ધિઓ વિશે જાણકારી આપી હતી.
આ રોગચાળામાં પોતાના પ્રિયજનોને ગુમાવનાર પરિવારો માટે શોક વ્યક્ત કરીને તેમણે જણાવ્યું હતું કે, ભારતના કોરોના વોરિયર્સની પ્રશંસા કરવાની જરૂર છે, કારણ કે તેમણે ‘સેવા પરમો ધર્મો’ના મંત્રને ચરિતાર્થ કરી બતાવ્યો છે. પ્રધાનમંત્રીએ દેશને ફરી ખાતરી આપી હતી કે, “આપણે કોરોના સામે વિજય મેળવીશું. આપણી ‘મજબૂત ઇચ્છાશક્તિ’ વિજય તરફ દોરી જશે.”
તેમણે દેશના ‘આત્મનિર્ભર ભારત’ના જુસ્સાનો ઉલ્લેખ કરીને જણાવ્યું હતું કે, આ જુસ્સાને પરિણામે જ કોવિડ-19 વચ્ચે દેશ આત્મનિર્ભરતા હાંસલ કરી શક્યો છે. તેમણે કહ્યું હતું કે, અત્યારે દેશ પીપીઇ કિટ, એન95 માસ્ક, વેન્ટિલેટર વગેરેનું ઉત્પાદન કરે છે, જેનું ઉત્પાદન અગાઉ સ્થાનિક ધોરણે થતું નહોતું. આ પ્રકારની ચીજવસ્તુઓનું આંતરરાષ્ટ્રીય સ્તરની ગુણવત્તા સાથે ઉત્પાદનનો પડઘો એમના “વોકલ ફોર લોકલ” એટલે કે સ્થાનિક ઉત્પાદનોને પ્રોત્સાહન આપવાની અપીલમાં પણ પડ્યો હતો.
આજે લાલ કિલ્લાની દિવાલો પરથી રાષ્ટ્રજોગ સંબોધન કરતા પ્રધાનમંત્રીએ દેશની કોવિડ પરીક્ષણ ક્ષમતામાં સતત થઈ રહેલા વધારા વિશે જાણકારી આપી હતી. તેમણે કહ્યું હતું કે, “આપણી પાસે રોગચાળાની શરૂઆતમાં ફક્ત એક પ્રયોગશાળા હતી, જે અત્યારે વધીને દેશભરમાં 1400થી વધુ થઈ ગઈ છે. અગાઉ આપણે દરરોજ ફક્ત 300 નમૂનાના પરીક્ષણ કરી શકતાં હતા, અત્યારે આપણે દરરોજ 7 લાખથી વધારે નમૂનાનું પરીક્ષણ કરીએ છીએ. આપણે આ સફળતા અતિ ઓછા સમયમાં હાંસલ કરી છે.”
પ્રધાનમંત્રીએ સ્વતંત્રતા દિવસે એમના રાષ્ટ્રજોગ સંબોધનમાં કોરોના રસીના વિકાસ માટે ભારતની વ્યૂહરચનાનો પણ ઉલ્લેખ કર્યો હતો. તેમણે જણાવ્યું હતું કે, વૈજ્ઞાનિક આ મિશન પર દ્રઢ સંકલ્પ સાથે રાતદિવસ કામ કરી રહ્યાં છે. અત્યારે ત્રણ રસીઓ પરીક્ષણનાં અલગ-અલગ તબક્કાઓમાં છે. વૈજ્ઞાનિકોને મંજૂરી મળતા જ મોટા પાયે ઉત્પાદન શરૂ થઈ જશે. તેમણે ઉમેર્યુ હતું કે, રસીના ઉત્પાદન અને વિતરણ માટેની યોજના પણ તૈયાર થઈ ગઈ છે.
પ્રધાનમંત્રીએ તબીબી શિક્ષણ અને આરોગ્યલક્ષી માળખાગત સુવિધામાં વધારા માટે દેશની ક્ષમતામાં વધારો વિશે જણાવ્યું હતું કે, દેશમાં નવી એઇમ્સ અને મેડિકલ કોલેજો તબીબી માળખાગત સુવિધાને મજબૂત કરશે. તેમણે ઉમેર્યું હતું કે, આપણે એમબીબીએસ અને એમડીના અભ્યાસક્રમોમાં 45,000થી વધારે સીટો વધારી છે. પ્રધાનમંત્રીએ હાલ ચાલુ રોગચાળાના સમયગાળા દરમિયાન નોન-કોવિડ હેલ્થકેર સેવાઓની જોગવાઈમાં આયુષ્માન ભારત હેલ્થ એન્ડ વેલનેસ સેન્ટર્સ ની ભૂમિકાની પ્રશંસા પણ કરી હતી. તેમણે કહ્યું હતું કે, આપણે 1.5 લાખ HWCs ઊભા કરવાની યોજના બનાવી છે, જેમાંથી એક તૃતિયાંશ સેન્ટર કાર્યરત થઈ ગયા છે. તેમણે એવો વિશ્વાસ પણ વ્યક્ત કર્યો હતો કે, આયુષ્માન ભારત પ્રધાનમંત્રી જન આરોગ્ય યોજના  આરોગ્ય ક્ષેત્રમાં સેવાઓની અસરકારકતામાં વધારો કરશે.
નેશનલ ડિજિટલ હેલ્થ મિશનની જાહેરાત કરતાં પ્રધાનમંત્રીએ કહ્યું હતું કે, દરેક નાગરિકને વિશિષ્ટ હેલ્થ આઇડી આપવામાં આવશે, જેમાં રોગો, નિદાનો, રિપોર્ટ, સારવાર વગેરેની વિગતો હશે, જે સિંગલ આઇડી દ્વારા સામાન્ય ડેટાબેઝમાં એકત્ર થશે.
SD/BT
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 170.87 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 8,92,828 થયું
- સક્રિય કેસનું ભારણ હાલમાં 2.11% છે
- સાજા થવાનો દર હાલમાં 96.70% નોંધાયો
- છેલ્લા 24 કલાકમાં 1,72,211 દર્દીઓ સાજા થયા, કુલ વધીને 4,10,12,869 દર્દીઓ સાજા થયા
- છેલ્લા 24 કલાકમાં ભારતમાં 71,365 નવા કેસ નોંધાયા
- દૈનિક પોઝિટિવીટી દર 4.54% પહોંચ્યો
- સાપ્તાહિક પોઝિટિવીટી દર હાલમાં 7.57% છે
- કુલ 74.46 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 15,71,726 ટેસ્ટ કરાયા
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
પ્રધાનમંત્રીનું કાર્યાલય
પ્રધાનમંત્રીએ સીએ દિવસ નિમિત્તે ચાર્ટર્ડ એકાઉન્ટન્ટ્સને શુભકામનાઓ પાઠવી
પ્રધાનમંત્રી શ્રી નરેન્દ્ર મોદીએ ચાર્ટર્ડ એકાઉન્ટન્ટ દિવસ નિમિત્તે ચાર્ટર્ડ એકાઉન્ટન્ટ્સને શુભકામનાઓ પાઠવી હતી.
પ્રધાનમંત્રીએ એક ટ્વીટમાં કહ્યું હતું, “સીએ દિવસ નિમિત્તે તમામ ચાર્ટર્ડ એકાઉન્ટન્ટ્સને શુભેચ્છાઓ. આ સમુદાયની ભારતની પ્રગતિમાં મહત્વપૂર્ણ ભૂમિકા રહી છે. હું તમામ સીએને આહ્વાન કરૂં છું કે તેઓ ઉત્કૃષ્ટતા પર લક્ષ આપે કે જેથી ભારતીય કંપનીઓ વિશ્વભરમાંની સૌથી ઉત્તમ કંપનીઓ તરીકે ઉભરી આવે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મહારાષ્ટ્ર રોજગાર મેળાને સંબોધન કર્યું
"મહારાષ્ટ્ર સરકાર યુવાનોને રોજગાર આપવા માટે મજબૂત સંકલ્પ સાથે આગળ વધી રહી છે"
"નોકરીઓની પ્રકૃતિ ઝડપથી બદલાઈ રહી છે અને સરકાર પણ વિવિધ પ્રકારની નોકરીઓ માટે સતત તકો ઊભી કરી રહી છે"
"રોજગાર અને સ્વ-રોજગારની તકો દલિત-પછાત, આદિવાસી, સામાન્ય વર્ગ અને મહિલાઓ માટે સમાનરૂપે ઉપલબ્ધ થઈ રહી છે"
"કેન્દ્ર સરકારે મહારાષ્ટ્ર માટે 2 લાખ કરોડથી વધુની કિંમતના લગભગ 225 પ્રોજેક્ટને મંજૂરી આપી છે"
પ્રધાનમંત્રી શ્રી નરેન્દ્ર મોદીએ આજે મહારાષ્ટ્ર સરકારના રોજગાર મેળાને વીડિયો સંદેશ દ્વારા સંબોધન કર્યું હતું. પ્રધાનમંત્રીએ ધનતેરસ પર કેન્દ્રીય સ્તરે રોજગાર મેળાની કલ્પના શરૂ કરી હતી. કેન્દ્ર સરકારના સ્તરે 10 લાખ નોકરીઓ આપવાના અભિયાનની આ શરૂઆત હતી. ત્યારથી, પ્રધાનમંત્રીએ ગુજરાત અને J&K સરકારોના રોજગાર મેળાઓને સંબોધન કર્યું છે. “આટલા ઓછા સમયમાં રોજગાર મેળાના સંગઠનથી સ્પષ્ટ થાય છે કે મહારાષ્ટ્ર સરકાર યુવાનોને રોજગાર આપવા માટે મજબૂત સંકલ્પ સાથે આગળ વધી રહી છે. મને એ વાતનો પણ આનંદ છે કે આગામી સમયમાં મહારાષ્ટ્રમાં આવા રોજગાર મેળાઓનું વધુ વિસ્તરણ કરવામાં આવશે”, એમ શ્રી મોદીએ કહ્યું. મહારાષ્ટ્રના ગૃહ વિભાગ અને રાજ્યના ગ્રામીણ વિકાસ વિભાગમાં હજારો નિમણૂકો થશે.
પ્રધાનમંત્રીએ પુનરોચ્ચાર કર્યો હતો કે અમૃત કાળમાં દેશ વિકસિત ભારતના લક્ષ્ય પર કામ કરી રહ્યો છે જ્યાં યુવાનો મુખ્ય ભૂમિકા ભજવશે. તેમણે કહ્યું કે "બદલાતા સમયમાં નોકરીઓની પ્રકૃતિ ઝડપથી બદલાઈ રહી છે, સરકાર પણ સતત વિવિધ પ્રકારની નોકરીઓ માટે તકો ઊભી કરી રહી છે." તેમણે કહ્યું કે મુદ્રા યોજના યુવાનોને કોલેટરલ ફ્રી લોન આપી રહી છે અને 20 લાખ કરોડની લોન પહેલાથી જ વિતરિત કરવામાં આવી છે. તેવી જ રીતે, સ્ટાર્ટ-અપ અને MSME સેક્ટરને મોટા પાયે ટેકો આપવામાં આવી રહ્યો છે. મહારાષ્ટ્રના યુવાનોને આનો લાભ મળ્યો છે, એમ તેમણે ઉમેર્યું હતું.
પ્રધાનમંત્રીએ ભારપૂર્વક જણાવ્યું હતું કે "સરકારના પ્રયાસોની સૌથી મહત્વની બાબત એ છે કે રોજગાર અને સ્વ-રોજગાર માટેની આ તકો દલિત-પછાત, આદિવાસી, સામાન્ય વર્ગ અને મહિલાઓ માટે સમાનરૂપે ઉપલબ્ધ થઈ રહી છે." પ્રધાનમંત્રીએ સ્વસહાય જૂથો સાથે સંકળાયેલી 8 કરોડ મહિલાઓને 5 લાખ કરોડ રૂપિયાની સહાયનો ઉલ્લેખ કર્યો.
પ્રધાનમંત્રીએ જણાવ્યું હતું કે, "આજે, સરકાર સમગ્ર દેશમાં ઇન્ફ્રાસ્ટ્રક્ચર, ઇન્ફોર્મેશન ટેક્નોલોજી અને અન્ય ક્ષેત્રોમાં જે રેકોર્ડ રોકાણ કરી રહી છે તે રોજગારીની નવી તકો ઊભી કરી રહી છે." મહારાષ્ટ્રના સંદર્ભમાં, પ્રધાનમંત્રીએ માહિતી આપી હતી કે કેન્દ્ર સરકારે રાજ્ય માટે 2 લાખ કરોડથી વધુની કિંમતના લગભગ 225 પ્રોજેક્ટ્સને મંજૂરી આપી છે. 75 હજાર કરોડના રેલવે પ્રોજેક્ટ્સ અને આધુનિક રસ્તાઓ માટેના 50 કરોડના પ્રોજેક્ટને મંજૂરી આપવામાં આવી છે. "આ પ્રોજેક્ટ્સ પર કામ ચાલી રહ્યું છે અથવા કામ ખૂબ જ ટૂંક સમયમાં શરૂ થવાનું છે", એમ તેમણે કહ્યું. પ્રધાનમંત્રીએ તારણ કાઢ્યું હતું કે "જ્યારે સરકાર ઇન્ફ્રાસ્ટ્રક્ચર પર આટલી મોટી રકમ ખર્ચાય છે, ત્યારે તેના કારણે લાખો નવી રોજગારીની તકો ઊભી થાય છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પોઈલા વૈશાખ પર દરેકના સુખ અને સારા સ્વાસ્થ્યની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ શુભ નબો વર્ષોના વિશેષ અવસર પર શુભેચ્છા પાઠવી છે અને દરેકના સુખ અને સારા સ્વાસ્થ્યની કામના કરી છે.
પ્રધાનમંત્રીએ ટ્વીટ કર્યું;
“શુભો નબો વર્ષો! આવનારું વર્ષ આનંદ અને અસાધારણ સ્વાસ્થ્ય લઈને આવે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 149.16 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 16.67 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. રાષ્ટ્રવ્યાપી કોવિડ 19 વેક્સિનેસન 16મી જાન્યુઆરી 2021એશરૂ થયું હતું. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,49,16,36,985
|
|
બાકી ઉપલબ્ધ
|
|
16,67,25,556
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 149.16 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 16.67 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 128
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 196.62 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 83,990 થયું
સક્રિય કેસનું ભારણ હાલમાં 0.19% છે
સાજા થવાનો દર હાલમાં 98.6% નોંધાયો
છેલ્લા 24 કલાકમાં 10,972 દર્દીઓ સાજા થયા, કુલ વધીને 4,27,36,027 દર્દીઓ સાજા થયા
છેલ્લા 24 કલાકમાં ભારતમાં 13,313 નવા કેસ નોંધાયા
દૈનિક પોઝિટિવીટી દર 2.03% પહોંચ્યો
સાપ્તાહિક પોઝિટિવીટી દર હાલમાં 2.81% છે
કુલ 85.94 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 6,56,410 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 130
પ્રધાનમંત્રીનું કાર્યાલય
પીએમએ હર ઘર તિરંગા અભિયાન માટે લોકોના ઉત્સાહની પ્રશંસા કરી
ધાનમંત્રી શ્રી નરેન્દ્ર મોદીએ આજે હર ઘર તિરંગા અભિયાનમાં લોકોની ઉત્સાહપૂર્વક ભાગીદારીની નોંધ લીધી. તેમણે કહ્યું કે આ ભાવના દેશની એકતા અને અખંડિતતાનું પ્રતિક છે.
તેમણે એક વીડિયો પણ શેર કર્યો જેમાં તેમણે રક્ષાબંધન પર યુવાનો સાથે વાતચીત કરી અને તેમને ત્રિરંગો આપ્યો.
પ્રધાનમંત્રીશ્રીએ ટ્વીટ કર્યું:
"हर घर तिरंगा अभियान को लेकर देशवासियों में जिस प्रकार का जोश और उत्साह देखने को मिल रहा है, वह राष्ट्र की एकता और अखंडता की अटूट भावना का प्रतीक है। यह भावना अमृतकाल में भारतवर्ष को एक नई ऊंचाई पर ले जाने वाली है। #HarGharTiranga"
Every Indian has a special bond with the Tiranga. Gave the Tiranga to my young friends earlier today. The smile on their faces says it all!”
SD/GP/JD
(
ગૃહ મંત્રાલય
ગૃહમંત્રી શ્રી અમિત શાહે NDMA, NDRF, IMD, ભારતીય કોસ્ટગાર્ડના અધિકારીઓ સાથે બેઠક યોજી અરબ સમુદ્રમાંથી રાજ્યો પર તોળાઇ રહેલા ચક્રાવાતનો સામનો કરવા માટે પૂર્વતૈયારીઓની સમીક્ષા કરી
શ્રી શાહે ગુજરાત, મહારાષ્ટ્રના મુખ્યમંત્રી અને દમણ તેમજ દીવના વહીવટી પ્રશાસક સાથે આ મુદ્દા પર ચર્ચા કરી
ગૃહમંત્રીએ ખાતરી આપી કે, રાજ્યો પર તોળાઇ રહેલા ચક્રાવાતમાં કેન્દ્ર સરકાર તમામ પ્રકારે મદદ કરશે
કેન્દ્રીય ગૃહમંત્રી શ્રી અમિત શાહે આજે NDMA, NDRF, IMD અને ભારતીય કોસ્ટગાર્ડના અધિકારીઓ સાથે બેઠક યોજી અરબ સમુદ્રમાંથી દેશ પર તોળાઇ રહેલા ચક્રાવાતનો સામનો કરવા માટેની પૂર્વતૈયારીઓની સમીક્ષા કરી હતી. આ ચક્રાવાત મહારાષ્ટ્ર, ગુજરાત, દીવ અને દમણના દરિયાકાંઠા વિસ્તારોમાં ત્રાટકે તેવી સંભાવના છે.
અગાઉ, ભારતીય હવામાન વિભાગે જણાવ્યું હતું કે, દક્ષિણ- પશ્ચિમ અને નજીકમાં પૂર્વ- મધ્ય અરબ સમુદ્ર તેમજ લક્ષદ્વીપ સમુદ્રી વિસ્તારમાં ઉભું થયેલું લો પ્રેશર તીવ્ર ડિપ્રેશનમાં રૂપાંતરિત થઇ રહ્યું છે અને આગામી 12 કલાકમાં તીવ્રતા સાથે તે ડીપ ડીપ્રશેનમાં ફેરવાશે અને તે પછીના 24 કલાકમાં ચક્રાવાતી તોફાનમાં રૂપાંતરિત થઇને અરબી સમુદ્રના પૂર્વીય – મધ્ય કાંઠા વિસ્તારો પરથી પસાર થાય તેવી સંભાવના છે.
ત્યારબાદ, શ્રી શાહે ગુજરાતના મુખ્યમંત્રી વિજય રૂપાણી અને મહારાષ્ટ્રના મુખ્યમંત્રી ઉદ્ધવ ઠાકરે સાથે તેમજ દાદરા અને નગર હવેલી તેમજ દીવના વહીવટી પ્રશાસક શ્રી પ્રફુલ પટેલ સાથે વીડિયો કોન્ફરન્સથી બેઠક યોજી હતી. ગૃહમંત્રીએ તેમને ખાતરી આપી હતી કે, રાજ્યો પર તોળાઇ રહેલા ચક્રાવાતની સ્થિતિમાં કેન્દ્ર દ્વારા તેમને તમામ પ્રકારે મદદ કરવામાં આવસે અને પરિસ્થિતિનો સામનો કરવા માટે તેમને જે પણ જરૂરિયાતો હોય અને સંસાધનોની જરૂર હોય તેની વિગતો તૈયાર કરવા માટે પણ કહ્યું હતું.
દરમિયાન, NDRF દ્વારા ગુજરાતમાં પહેલાંથી જ 13 ટીમો તૈનાત કરવામાં આવી છે જેમાં 2 ટીમને અનામત તરીકે રાખવામાં આવી છે અને મહારાષ્ટ્રમાં 16 ટીમો તૈનાત કરવામાં આવી છે જેમાંથી 7 ટીમો અનામત રાખવામાં આવી છે જ્યારે દમણ અને દીવ અને દાદરા અને નગર હવેલી માટે એક એક ટીમો તૈનાત કરવામાં આવી છે. દરિયાકાંઠાના વિસ્તારોમાં રહેલા લોકોનું સ્થળાંતર કરવા માટે રાજ્ય સરકારોની કામગીરીમાં NDRFની ટીમો પણ મદદ કરી રહી છે.
GP/DS
(Visitor Counter : 172
વેપાર અને ઉદ્યોગ મંત્રાલય
રમકડાં  આદેશ, 2020ના અમલીકરણની તારીખ લંબાવવામાં આવી
ભારત સરકારના વાણિજ્ય અને ઉદ્યોગ મંત્રાલયના ઉદ્યોગ અને આંતરિક વેપાર પ્રમોશન વિભાગે  આજે જાહેરનામું બહાર પાડ્યું છે, જેમાં રમકડાં  આદેશ, 2020ના અમલીકરણની તારીખ 1 સપ્ટેમ્બર, 2020થી વધારીને 1 જાન્યુઆરી, 2021 કરી દીધી છે.
કોવિડ-19 રોગચાળાને કારણે ઉભી થતી મુશ્કેલીઓને ધ્યાનમાં રાખીને, આ નિર્ણય ઘરેલું ઉત્પાદકોને સ્થાપિત ધોરણોના અનુપાલન માટેની જરૂરી વ્યવસ્થા કરવા માટે ચાર મહિનાના વધારાના સમયની મંજૂરી આપી છે.
SD/GP/BT
સોશિયલ મીડિયા પર અમને ફોલો કરો:
(
પ્રધાનમંત્રીનું કાર્યાલય
પ્રધાનમંત્રીએ મહામહિમ જ્હોન પોમ્બે મગુફુલીને તાંઝાનિયાના રાષ્ટ્રપતિ તરીકે શપથ ગ્રહણ કરવા બદલ અભિનંદન આપ્યા
પ્રધાનમંત્રી શ્રી નરેન્દ્ર મોદીએ મહામહિમ જ્હોન પોમ્બે મગુફુલીને તાંઝાનિયાના રાષ્ટ્રપતિ તરીકે શપથ ગ્રહણ કરવા બદલ અભિનંદન આપ્યા.
પ્રધાનમંત્રી કહ્યું, "તાંઝાનિયાના રાષ્ટ્રપતિ તરીકે શપથ ગ્રહણ કરવા બદલ મહામહિમ જ્હોન પોમ્બે મગુફુલીને મારા અભિનંદન! હું બંને દેશો વચ્ચેની લાંબા સમયથી ચાલતી મિત્રતાને વધુ મજબૂત બનાવવા માટે તેમની સાથે કામ કરવાની રાહ જોઉ છું."
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 219.56 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 23,791 ડોઝ આપવામાં આવ્યા
ભારતમાં સક્રિય કેસનું ભારણ 22,549 થયું
સક્રિય કેસનું ભારણ હાલમાં 0.05% છે
સાજા થવાનો દર હાલમાં 98.76% નોંધાયો
છેલ્લા 24 કલાકમાં 1,503 દર્દીઓ સાજા થયા, કુલ વધીને 4,40,93,409 દર્દીઓ સાજા થયા
છેલ્લા 24 કલાકમાં ભારતમાં 862 નવા કેસ નોંધાયા
દૈનિક પોઝિટિવીટી દર 1.35% પહોંચ્યો
સાપ્તાહિક પોઝિટિવીટી દર હાલમાં 1.02% છે
કુલ 90.01 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 63,786 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 141
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 186.90 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 12,340 થયું
સક્રિય કેસનું ભારણ હાલમાં 0.03% છે
સાજા થવાનો દર હાલમાં 98.76% નોંધાયો
છેલ્લા 24 કલાકમાં 1,547 દર્દીઓ સાજા થયા, કુલ વધીને 4,25,13,248 દર્દીઓ સાજા થયા
છેલ્લા 24 કલાકમાં ભારતમાં 2,067 નવા કેસ નોંધાયા
દૈનિક પોઝિટિવીટી દર 0.49% પહોંચ્યો
સાપ્તાહિક પોઝિટિવીટી દર હાલમાં 0.38% છે
કુલ 83.29 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,21,183 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વેપાર અને ઉદ્યોગ મંત્રાલય
સેઝ નીતિનો અભ્યાસ કરવા માટે નિમાયેલા જૂથનું નેતૃત્વ બાબા કલ્યાણી કરશે
ભારત સરકારે ભારતના સ્પેશિયલ ઇકોનોમિક ઝોન  ની નીતિના અભ્યાસ માટે વિખ્યાત વ્યક્તિઓના એક જૂથની રચના કરી છે.
સેઝ નીતિ 01 એપ્રિલ, 2000 થી લાગુ કરવામાં આવી હતી. ત્યારબાદ મે, 2005 માં સ્પેશિયલ ઇકોનોમિક ઝોન એક્ટ, 2005 સંસદ દ્વારા પસાર કરવામાં આવ્યો હતો જેને 23 જૂન, 2005 ના રોજ રાષ્ટ્રપતિની મંજૂરી મળી હતી અને સ્પેશિયલ ઇકોનોમિક ઝોન એક્ટ અમલમાં આવ્યો હતો. સેઝ નિયમો દ્વારા આધારભૂત સેઝ એક્ટ, 2005, 10 ફેબ્રુઆરી 2006 ના રોજ લાગુ થયો હતો.
આ જૂથ સેઝ નીતિનું મૂલ્યાંકન કરશે, હાલની આર્થિક પરિસ્થિતિમાં નિકાસકારોની જરૂરિયાતને પૂરી કરવાના પગલાં સૂચવશે અને સેઝ નીતિ ડબ્લ્યુટીઓને સુસંગત બનાવશે. આ ઉપરાંત, સેઝ નીતિમાં સૂચિત સુધારા સૂચવશે, સેઝ યોજનાનું તુલનાત્મક વિશ્લેષણ કરશે અને અન્ય સમાન યોજનાઓ સાથે સેઝ નીતિને સુસંગત બનાવશે.
આ જૂથ 3 મહિનાના સમયમાં તેમની ભલામણો સુપરત કરશે.
|
|
ક્રમ
|
|
સભ્યોના નામ
|
|
|
|
1
|
|
શ્રી બાબા કલ્યાણી, ચેરમેન, ભારત ફોર્જ
|
|
ચેરમેન
|
|
2
|
|
શ્રી રવીન્દ્ર સનારેડ્ડી, શ્રીસીટી સેઝ લીમીટેડ
|
|
સભ્ય
|
|
3
|
|
શ્રી નીલ રહેજા, ગ્રુપ પ્રેસિડેન્ટ, કે. રાહેજા ગ્રુપ
|
|
સભ્ય
|
|
4
|
|
શ્રી અરુણ મિસ્રા, એમડી, તાતા સ્ટીલ સેઝ લી.
|
|
સભ્ય
|
|
5
|
|
સુશ્રી અનિતા અર્જુનદાસ, એમડી, મહિન્દ્રા લાઈફ સ્પેસ ડેવલપર
|
|
સભ્ય
|
|
6
|
|
શ્રી અજય પાંડે, એમડી અને ગ્રુપ સીઈઓ, ગીફ્ટ સીટી સેઝ લી.
|
|
સભ્ય
|
|
7
|
|
શ્રી શ્રીકાંત બદિગા, ડાયરેક્ટર, હૈદરાબાદ ફોનિક્ષ ડેવલપર
|
|
સભ્ય
|
|
8
|
|
ગુજરાત, મહારાષ્ટ્ર, તેલંગાણા, આંધ્રપ્રદેશ, તામીલનાડુ અને કર્ણાટકના ઉદ્યોગ વિભાગના પ્રધાન સચિવો
|
|
સભ્ય
|
|
9
|
|
અધિક સચિવ 
|
|
સભ્ય સચિવ
|
|
10
|
|
નિદેશક , વેપાર વિભાગ
|
|
કોઓર્ડિનેટીંગ ઓફિસર
NP/J.Khunt
(Visitor Counter : 157
પ્રધાનમંત્રીનું કાર્યાલય
પ્રધાનમંત્રીએ 27 ઓક્ટોબર, 2021ના રોજ 16મા પૂર્વ એશિયા શિખર સંમેલનમાં ભાગ લીધો
પ્રધાનમંત્રી શ્રી નરેન્દ્ર મોદીએ આજે 16મા પૂર્વ એશિયા શિખર સંમેલનમાં વીડિયો કોન્ફરન્સના માધ્યમથી ભાગ લીધો. 16મા પૂર્વ એશિયન શિખર સંમેલનના યજમાન તરીકે બ્રૂનેઈ ઈએએસ અને આસિયાન અધ્યક્ષ સ્વરૂપે રહ્યું હતું. તેમાં આસિયાન દેશો અને ઓસ્ટ્રેલિયા. ચીન, જાપાન, દક્ષિણ કોરિયા, રશિયા, અમેરિકા અને ભારત સહિત અન્ય ઈએએસમાં સામેલ દેશોના નેતાઓની સહભાગિતા જોવા મળી. ભારત ઈએએસનું સક્રિય સહભાગી રહ્યું છે. આ પ્રધાનમંત્રીનું સાતમુ પૂર્વ એશિયા શિખર સંમેલન હતું.
શિખર સંમેલનમાં પોતાની ટિપ્પણીમાં, પ્રધાનમંત્રીએ ભારત-પ્રશાંતમાં મુખ્ય નેતાઓના નેતૃત્વવાળા મંચ તરીકે ઈએએસના મહત્વની પુષ્ટિ આપી હતી કે જેથી મહત્વની વ્યૂહાત્મક મુદ્દાઓ પરની ચર્ચા કરવા માટે રાષ્ટ્રોને એક સાથે લાવી શકાય. પ્રધાનમંત્રીએ રસી અને મેડિકલ સપ્લાઈઝના માધ્યમથી કોવિડ-19 મહામારી સામે લડવા ભારતના પ્રયાસો પર પ્રકાશ ફેંક્યો હતો. પ્રધાનમંત્રીએ મહામારી પછીની રિકવરી માટે ‘આત્મનિર્ભર ભારત’ અભિયાન વિશે પણ જાણકારી આપી. તેમણે અર્થવ્યવસ્થા અને ઈકોલોજી તથા સ્થાયી હવામાન સંલગ્ન જીવનશૈલી વચ્ચેના સંતુલનની સ્થાપના પર ભાર મૂક્યો હતો.
16મા ઈએએસમાં ભારત-પ્રશાંત, દક્ષિણ ચીન સાગર, યુએનસીએએલઓએસ, આતંકવાદ અને કોરિયન દ્વિપકલ્પ અને મ્યાંમારની સ્થિતિ સહિત મહત્વપૂર્ણ પ્રાદેશિક અને આંતરરાષ્ટ્રીય મુદ્દાઓ પર પણ ચર્ચા કરવામાં આવી. પ્રધાનમંત્રીએ ઈન્ડો-પેસિફિકમાં ‘આસિયાન કેન્દ્રીયતા’ અંગે સમર્થન આપ્યું અને આસિયાન આઉટલૂક ઓન ઈન્ડો-પેસિફિક  તથા ભારતના ઈન્ડો-પેસિફિક ઓશન્સ ઈનિશિયેટિવ  વચ્ચે તાલમેલ પર પ્રકાશ ફેંક્યો.
ઈએએસ નેતાઓએ માનસિક આરોગ્ય, પ્રવાસનના માધ્યમથી આર્થિક સુધારા અને સાતત્યપૂર્ણ રિકવરી પરના ત્રણ નિવેદનોને સ્વીકાર્યા, જે ભારત દ્વારા સહ-પ્રાયોજિત કરવામાં આવ્યા છે. બધુ મળીને, શિખર સંમેલનમાં પ્રધાનમંત્રી અને અન્ય ઈએએસ નેતાઓ વચ્ચે વિચારોનું ફળદાયી આદાનપ્રદાન થયું.
SD/GP/JD
(
પ્રધાનમંત્રીનું કાર્યાલય
પ્રધાનમંત્રીના અગ્ર સચિવે ભારતના જી20 પ્રેસિડેન્સી પર સંકલન સમિતિની નવમી બેઠકની અધ્યક્ષતા કરી
'જી20 ઇન્ડિયા' મોબાઇલ એપ પ્રથમ વખત બનાવવામાં આવી છે, જે એન્ડ્રોઇડ અને આઇઓએસ બંને પર ડાઉનલોડ કરવા માટે ઉપલબ્ધ છે.
જી-20 સમિટ દરમિયાન પ્રદર્શનોમાં ભારતીય સાંસ્કૃતિક અને લોકતાંત્રિક લોકાચારને પ્રદર્શિત કરવામાં આવશે
મુખ્ય સચિવે ભારપૂર્વક જણાવ્યું હતું કે પ્રતિબંધો અનિવાર્ય હોવા છતાં, એવા પ્રયત્નો કરવા જોઈએ કે જેથી લોકોને ઓછામાં ઓછી અસુવિધા થાય
ભારત મંડપમ ખાતે મલ્ટી એજન્સી કંટ્રોલ રૂમની સ્થાપના
પ્રધાનમંત્રીના અગ્ર સચિવ ડૉ. પી. કે. મિશ્રાએ 30 ઓગસ્ટ, 2023ના રોજ જી-20 સંકલન સમિતિની 9મી બેઠકની અધ્યક્ષતા કરી હતી. અગ્ર સચિવે જી-20 નવી દિલ્હી લીડર્સ સમિટ માટેની વ્યવસ્થાની સમીક્ષા કરી હતી, જેમાં લોજિસ્ટિક, પ્રોટોકોલ, સુરક્ષા અને મીડિયા સંબંધિત વ્યવસ્થાઓ સામેલ છે. આ બેઠકમાં જી20 સચિવાલય અને વિદેશ મંત્રાલય, ગૃહ, સંસ્કૃતિ, સૂચના અને પ્રસારણ મંત્રાલયના વરિષ્ઠ અધિકારીઓ અને ટેલિકોમ વિભાગના વરિષ્ઠ અધિકારીઓ હાજર રહ્યા હતા.
- નોંધ્યું હતું કે ભારત મંડપમ ખાતે જમીન પર અને સ્થળ પરનું કામ સંતોષકારક રીતે આગળ વધી રહ્યું છે. એક વિશિષ્ટ ભારતીય અનુભવ માટે ભારત મંડપમમાં સંસ્કૃતિ અને 'લોકતંત્રની માતા' પર પ્રદર્શનોનું આયોજન કરવામાં આવી રહ્યું છે. અગ્ર સચિવે સ્થળ પર નટરાજની પ્રતિમાની સ્થાપના અને મુલાકાતી નેતાઓના જીવનસાથી માટેના કાર્યક્રમમાં થયેલી પ્રગતિની પણ સમીક્ષા કરી હતી, જે મહેમાનો માટે ખાસ તૈયાર કરવામાં આવી છે.
પ્રથમ વખત જી20 માટે 'જી20 ઇન્ડિયા' નામની મોબાઇલ એપ બનાવવામાં આવી છે, જે હવે એન્ડ્રોઇડ અને આઇઓએસ બંને પર ડાઉનલોડ કરવા માટે ઉપલબ્ધ છે. જી-20 પ્રતિનિધિઓ અને મીડિયાના સભ્યો ભારત મંડપમ ખાતે સ્થાપિત થઈ રહેલા 'ઇનોવેશન હબ' અને 'ડિજિટલ ઇન્ડિયા એક્સપેરિમેન્ટલ હબ' મારફતે ડિજિટલ ઇન્ડિયાને પ્રત્યક્ષપણે નિહાળશે.
લોજિસ્ટિક્સ બાજુએ, ડ્રિલ યોજવામાં આવી રહી છે અને આગામી દિવસોમાં ડ્રેસ રિહર્સલનું આયોજન કરવામાં આવ્યું છે. મુખ્ય સચિવને સંબંધિત અધિકારીઓ દ્વારા સુરક્ષા પાસાઓ વિશે પણ માહિતી આપવામાં આવી હતી. લોકો માટે ટ્રાફિક એડવાઇઝરી જારી કરવામાં આવી છે. અગ્ર સચિવે ભારપૂર્વક જણાવ્યું હતું કે સુરક્ષા અને પ્રોટોકોલના કારણોસર, પ્રતિબંધો મૂકવામાં આવી રહ્યા છે, તેમ છતાં, એવા પ્રયત્નો કરવા જોઈએ કે જેથી લોકોને ઓછામાં ઓછી અસુવિધા થાય. તેમણે નિર્દેશ આપ્યો કે શહેરમાં આવશ્યક સેવાઓને અસર ન થવી જોઈએ. તદુપરાંત, ટ્રાફિક નિયંત્રણો સંબંધિત સંદેશાવ્યવહારને વધુ વપરાશકર્તા-મૈત્રીપૂર્ણ બનાવવામાં આવશે.
સમિટ માટેની મીડિયા વ્યવસ્થાની પણ સમીક્ષા કરવામાં આવી હતી. અત્યાર સુધીમાં વિદેશી મીડિયા સહિત 3600થી વધુ રિક્વેસ્ટ મળી ચૂકી છે અને એક્રેડિટેશન લેટર્સ જારી કરવામાં આવી રહ્યા છે. ભારત મંડપમ ખાતેનું મીડિયા સેન્ટર આ અઠવાડિયાના અંત સુધીમાં સંપૂર્ણપણે તૈયાર થઈ જશે.
અગ્ર સચિવે તમામ સંબંધિત અધિકારીઓ અને સંસ્થાઓના વડાઓને દોષરહિત સમિટનું આયોજન કરવા માટે તમામ પ્રયત્નો કરવા સૂચના આપી હતી. વિવિધ એજન્સીઓ વચ્ચે સુચારુ સંકલન સાધવા માટે ભારત મંડપમ ખાતે મલ્ટી એજન્સી કંટ્રોલ રૂમ ઉભો કરવામાં આવશે તેવો નિર્ણય લેવાયો હતો. મુખ્ય સચિવ આગામી કેટલાક દિવસોમાં જમીન પર તત્પરતાની સ્થિતિની તપાસ કરવા માટે ક્ષેત્ર અને સ્થળની મુલાકાત લેશે.
CB/GP/JD
(
ચૂંટણી આયોગ
શ્રી અચલ કુમાર જોતિએ ભારતનાં નવા ચૂંટણી કમિશનર તરીકેનો હોદ્દો સંભાળ્યો
શ્રી અચલ કુમાર જોતિએ આજે અહીં ભારતનાં 21માં મુખ્ય ચૂંટણી કમિશનર નો હોદ્દો સંભાળી લીધો હતો, જેઓ ડો. નાસિક ઝાઇદીનાં અનુગામી છે. ડો. ઝાઇદીએ ગઇકાલે તેમનો કાર્યકાળ પૂર્ણ થયા પછી ઓફિસ ખાલી કરી હતી.
શ્રી જોતિએ ચાર્જ સંભાળ્યાં પછી પંચની પ્રાથમિકતા વિશે વાત કરી હતી. તેમણે કહ્યું હતું કે, પંચ સમગ્ર દેશમાં તટસ્થ, નિષ્પક્ષ, સર્વસમાવેશક અને વિશ્વસનિય ચૂંટણીઓ યોજવાની તેની પ્રતિબદ્ધતા પૂર્ણ કરશે. બીજું, પંચ કોઈ પણ મતદાતા મતદાન પ્રક્રિયામાંથી બાકાત ન રહે એ સુનિશ્ચિત કરવાનું અભિયાન પણ હાથ ધરશે. ત્રણ, પંચ દેશમાં રાજ્યની વિધાનસભા અને સંસદીય ચૂંટણીઓ યોજવા માટે ઇ-ગવર્નન્સને સક્રિયપણે પ્રોત્સાહન આપશે.”
શ્રી જોતિ 13 મે, 2015થી ચૂંટણી કમિશનર તરીકે કાર્યરત છે. ચૂંટણી કમિશનર તરીકે તેમનાં કાર્યકાળમાં બિહાર, અસમ, પશ્ચિમ બંગાળ, કેરળ, તમિલનાડુ, પુડુચેરી, ઉત્તરપ્રદેશ, પંજાબ, ઉત્તરાખંડ, મણિપુર અને ગોવા જેવા રાજ્યોમાં વિધાનસભાની ચૂંટણીઓ યોજાઈ હતી. આ ચૂંટણીઓ દરમિયાન હાથ ધરવામાં આવેલી કેટલીક પહેલો આઇટી સાથે સંબંધિત પહેલો છે, જેમાં નેશનલ વોટર સર્વિસ પોર્ટલ  સાથે ઇલેક્ટ્રોનિકલી ટ્રાન્સમિટેડ પોસ્ટલ બેલોટ સિસ્ટમ  મારફતે સેવારત મતદાતાઓ માટે મતદાનની જોગવાઈ છે. એનવીએસપી ઇ-પોર્ટલ છે, જેનો ઉદ્દેશ લાયક મતદારોની સરળ નોંધણી કરવાનું, મતદારોમાં જાગૃતિ લાવવાનું અને શૈક્ષણિક પહેલો હાથ ધરવાનું તથા ખર્ચ પર કડક નજર રાખવાની વ્યવસ્થા વગેરે લાવવાનો છે.
ભારતીય ચૂંટણી પંચમાં જોડાયા અગાઉ શ્રી જોતિએ ભારતીય સનદી સેવાનાં સનદી અધિકારી તરીકે  દેશની લાંબા સમય સુધી સેવા કરી છે. તેઓ તેમની સાથે જાહેર વહીવટનો 42 વર્ષનો બહોળો અનુભવ લઈને આવ્યાં છે. પોતાની સફળ કારકિર્દી દરમિયાન તેમણે સુરેન્દ્રનગર, ગોધરા અને ખેડા જિલ્લાનાં ડીએમ અને કલેક્ટર તરીકે સેવા આપી હતી. તેમણે સચિવ , સચિવ , અગ્ર સચિવ  જેવા વિવિધ મહત્તવપૂર્ણ પદો સંભાળ્યાં હતાં. વળી ભારત સરકારનાં જહાજ મંત્રાલયે 1999 થી 2004 વચ્ચે તેમને સેન્ટ્રલ ગવર્મેન્ટ ડેપ્યુટેશન પર કંડલા પોર્ટ ટ્રસ્ટનાં ચેરમેનની જવાબદારી સુપરત કરી હતી, સરદાર સરોવર નર્મદા નિગમ લિમિટેડ નાં મેનેજિંગ ડિરેક્ટર તરીકે નિમણૂક કરી હતી અને અધિક મુખ્ય સચિવ  બનાવ્યાં હતાં. શ્રી જોતીએ વર્ષ 2013માં મુખ્ય સચિવ તરીકે ત્રણ વર્ષનો કાર્યકાળ પૂર્ણ કર્યા પછી ગુજરાત સરકારે મુખ્ય સચિવ તરીકે તેમને નિવૃત્ત કર્યા હતાં.
(Visitor Counter : 39